CELEX: 32014R0202
Language: lv
Date: 2014-03-03 00:00:00
Title: Komisijas Regula (ES) Nr. 202/2014 ( 2014. gada 3. marts ), ar ko groza Regulu (ES) Nr. 10/2011 par plastmasas materiāliem un izstrādājumiem, kas paredzēti saskarei ar pārtiku  Dokuments attiecas uz EEZ

4.3.2014   
            
            
               LV
            
            
               Eiropas Savienības Oficiālais Vēstnesis
            
            
               L 62/13
            
         
      KOMISIJAS REGULA (ES) Nr. 202/2014
   (2014. gada 3. marts),
   ar ko groza Regulu (ES) Nr. 10/2011 par plastmasas materiāliem un izstrādājumiem, kas paredzēti saskarei ar pārtiku
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 27. oktobra Regulu (EK) Nr. 1935/2004 par materiāliem un izstrādājumiem, kas paredzēti saskarei ar pārtikas produktiem, un par Direktīvu 80/590/EEK un 89/109/EEK atcelšanu (1) un jo īpaši tās 5. panta 1. punktu, 11. panta 3. punktu un 12. panta 6. punktu,
   tā kā:
   
               (1)
            
            
               Komisijas Regulas (ES) Nr. 10/2011 (2) I pielikumā izveidots Savienības saraksts ar vielām, kuras var izmantot plastmasas materiālu un izstrādājumu ražošanā (“Savienības atļauto vielu saraksts”).
            
         
               (2)
            
            
               Eiropas Pārtikas nekaitīguma iestāde 2012. gada 24. jūlijā publiskoja labvēlīgus zinātniskos novērtējumus par divām papildu vielām, proti, 2-fenil-3,3-bis(4-hidroksifenil)ftalimidīnu (3) un 1,3-bis(izocianātmetil)benzolu (4). Tagad šīs vielas būtu jāpievieno Savienības atļauto vielu sarakstam kā vielas, kuras ir izmantojamas materiālos, kas ir saskarē ar pārtiku (MSP), Nr. 872 un Nr. 988.
            
         
               (3)
            
            
               No MSP izmantojamās vielas Nr. 988 zinātniskā novērtējuma izriet, ka būtu jākontrolē tās hidrolīzes produkta 1,3-benzodimetānamīna migrācija. 1,3-benzodimetānamīns jau ir atļauts kā MSP izmantojama viela Nr. 421. Tā kā MSP izmantojamo vielu Nr. 421 un Nr. 988 migrāciju kontrolē, pamatojoties uz MSP izmantojamās vielas Nr. 421 migrāciju, būtu jāievieš grupas ierobežojums, kas ietver abas vielas. Tādēļ MSP izmantojamās vielas Nr. 421 atļauja būtu jāgroza un Regulas (ES) Nr. 10/2011 I pielikuma 2. tabulā jāievieš grupas ierobežojums.
            
         
               (4)
            
            
               MSP izmantojamā viela Nr. 340 (diciāndiamīds) Regulas (ES) Nr. 10/2011 I pielikuma 1. tabulā ir atļauta kā piedeva plastmasai, nenosakot īpatnējo migrācijas robežu. Atzinumā, kas iekļauts Pārtikas zinātniskās komitejas ziņojumu 33. sērijā (5), noteikta pieļaujamā dienas deva (PDD) 1 mg/kg ķermeņa svara, pēc kuras aprēķināta īpatnējās migrācijas robežas (SML) vērtība 60 mg/kg pārtikas. Šī robeža atbilst vispārīgajai īpatnējai migrācijas robežai, kas noteikta Regulas (ES) Nr. 10/2011 11. panta 2. punktā. Tomēr, ja SML vērtību 60 mg/kg atvasina no tāda toksikoloģiskā sliekšņa kā PDD, SML būtu konkrēti jānorāda Regulas (ES) Nr. 10/2011 I pielikumā.
            
         
               (5)
            
            
               Lai uzņēmējiem mazinātu administratīvo slogu, plastmasas materiālus un izstrādājumus, kas, pamatojoties uz Regulā (ES) Nr. 10/2011 noteiktajām prasībām, likumīgi laisti tirgū un neatbilst šīs regulas prasībām, vajadzētu atļaut laist tirgū līdz 2015. gada 24. martam. To atrašanās tirgū būtu jāatļauj, līdz beidzas krājumi.
            
         
               (6)
            
            
               Tādēļ Regula (ES) Nr. 10/2011 būtu attiecīgi jāgroza.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 10/2011 I pielikumu groza saskaņā ar šīs regulas pielikumu.
   2. pants
   Plastmasas materiālus un izstrādājumus, kas ir likumīgi laisti tirgū pirms 2014. gada 24. marta un neatbilst šai regulai, var laist tirgū līdz 2015. gada 24. martam. Pēc minētā datuma šādi plastmasas materiāli un izstrādājumi drīkst palikt tirgū, līdz beidzas to krājumi.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 3. martā
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 338, 13.11.2004., 4. lpp.
   
      (2)  Komisijas 2011. gada 14. janvāra Regula (ES) Nr. 10/2011 par plastmasas materiāliem un izstrādājumiem, kas paredzēti saskarei ar pārtiku (OV L 12, 15.1.2011., 1. lpp.).
   
      (3)  EFSA Journal 2012; 10(7):2825.
   
      (4)  EFSA Journal 2012;10(7):2824.
   
      (5)  Reports of the Scientific Committee for Food, 33rd series, 31. lpp., Office for Official publications of the European Communities, Luxembourg, 1995, ISBN 92-826-9275-2.
   
      PIELIKUMS
      Regulas (ES) Nr. 10/2011 I pielikumu groza šādi:
      
                  1)
               
               
                  1. tabulu groza šādi:
                  
                              a)
                           
                           
                              ierakstu par MSP izmantojamo vielu Nr. 340 (diciāndiamīds) aizstāj ar šādu:
                              
                                          “340
                                       
                                       
                                          47440
                                       
                                       
                                          0000461-58-5
                                       
                                       
                                          diciāndiamīds
                                       
                                       
                                          jā
                                       
                                       
                                          nē
                                       
                                       
                                          nē
                                       
                                       
                                          60”;
                                       
                                       
                                           
                                       
                                       
                                           
                                       
                                       
                                           
                                       
                                    
                        
                              b)
                           
                           
                              ierakstu par MSP izmantojamo vielu Nr. 421 (1,3-benzodimetānamīns) aizstāj ar šādu:
                              
                                          “421
                                       
                                       
                                          13000
                                       
                                       
                                          0001477-55-0
                                       
                                       
                                          1,3-benzodimetānamīns
                                       
                                       
                                          nē
                                       
                                       
                                          jā
                                       
                                       
                                          nē
                                       
                                       
                                           
                                       
                                       
                                          (34)”;
                                       
                                       
                                           
                                       
                                       
                                           
                                       
                                    
                        
                              c)
                           
                           
                              numerācijas kārtībā iekļauj šādu ierakstu:
                              
                                          “872
                                       
                                       
                                           
                                       
                                       
                                          0006607-41-6
                                       
                                       
                                          2-fenil-3,3-bis (4-hidroksifenil)ftalimidīns
                                       
                                       
                                          nē
                                       
                                       
                                          jā
                                       
                                       
                                          nē
                                       
                                       
                                          0,05
                                       
                                       
                                           
                                       
                                       
                                          Izmanto tikai kā komonomēru polikarbonāta kopolimēros.
                                       
                                       
                                          (20)”;
                                       
                                    
                        
                              d)
                           
                           
                              pievieno šādu ierakstu:
                              
                                          “988
                                       
                                       
                                           
                                       
                                       
                                          3634-83-1
                                       
                                       
                                          1,3-bis(izocianātmetil)benzols
                                       
                                       
                                          nē
                                       
                                       
                                          jā
                                       
                                       
                                          nē
                                       
                                       
                                           
                                       
                                       
                                          (34)
                                       
                                       
                                          SML(T) attiecas uz tā hidrolīzes produkta 1,3-benzodimetānamīna migrāciju.
                                          Izmanto tikai kā komonomēru daudzkārtainā plēvē ietilpstošas poli(etilēntereftalāta) polimēra plēves vidējās pārklājuma kārtas ražošanai.”;
                                       
                                       
                                           
                                       
                                    
                        
            
                  2)
               
               
                  2. tabulā pievieno šādu ierakstu:
                  
                              “34
                           
                           
                              421
                              988
                           
                           
                              0,05
                           
                           
                              izteikts kā 1,3-benzodimetānamīns”;
                           
                        
            
                  3)
               
               
                  3. tabulā pievieno šādu ierakstu:
                  
                              “(20)
                           
                           
                              Viela satur anilīnu kā piemaisījumu; nepieciešama atbilstības pārbaude ierobežojumam, kas II pielikuma 2. punktā noteikts attiecībā uz pirmējiem aromātiskajiem amīniem.”